TH กำไร Q2 นิวไฮแตะ 68 ล้าน ครึ่งหลังลุยซื้อหนี้เสียเพิ่ม คาดหนุนทั้งปีกำไรทะลุ 218 ล้าน
TH กำไรไตรมาส 2/65 นิวไฮแตะ 68 ล้าน ครึ่งหลังลุยซื้อหนี้เสียเพิ่ม คาดหนุนทั้งปีกำไรทะลุ 218 ล้าน โบรกแนะซื้อเป้า 8 บาท
TH กำไรไตรมาส 2/65 นิวไฮแตะ 68 ล้าน ครึ่งหลังลุยซื้อหนี้เสียเพิ่ม คาดหนุนทั้งปีกำไรทะลุ 218 ล้าน โบรกแนะซื้อเป้า 8 บาท
16 ส.ค. 2565

บล.ดาโอ ระบุในบทวิเคราะห์วันนี้ (16 ส.ค.65) ว่า บริษัท ตงฮั้ว โฮลดิ้ง จำกัด (มหาชน) หรือ TH คงคำแนะนำ “ซื้อ” และราคาเป้าหมายที่ 8.00 บาท โดยบริษัทรายงานกำไรสุทธิไตรมาส 2/2565 ทำสถิติใหม่สูงสุดที่ 68 ล้านบาท โต 209% เทียบช่วงเดียวกันของปีก่อน, โต 48% เทียบช่วงเดียวกันของปีก่อน ดีกว่าตลาดคาดที่ 60 ล้านบาท จากการรับรู้รายได้ธุรกิจ AMC เต็มไตรมาสจากหนี้เสียที่ซื้อในไตรมาส 1/2565, cash collection ที่เพิ่มขึ้นเป็น 38 ล้านบาท และรายได้ค่าเช่ากลับมาเพิ่มขึ้นสูง ซึ่งทำให้ GPM ปรับตัวเพิ่มขึ้นเป็น 87%
โดยคงประมาณการกำไรสุทธิปี 2565 ที่ 218 ล้านบาท โต 126% เทียบช่วงเดียวกันของปีก่อน และปี 2565 ที่ 352 ล้านบาท โต 62% เทียบช่วงเดียวกันของปีก่อน จากการเข้าซื้อหนี้เสียเพิ่มขึ้นคิดเป็นมูลหนี้ 6.0 พันล้านบาท/ปี, GPM เพิ่มขึ้นเป็น 76%
ขณะที่ประเมินว่าบริษัทจะเริ่มบันทึกค่าใช้จ่ายสำรองจากการเข้าซื้อหนี้เสียในไตรมาส 4/2565 ราคาหุ้น outperform SET เพิ่มขึ้น 14% ในช่วง 1 เดือนที่ผ่านมา จากผลการดำเนินงานไตรมาส 2/2565 ที่จะขยายตัวสูง ทั้งนี้คงคำแนะนำ “ซื้อ” จากการเข้าประมูลเข้าซื้อ NPL ที่เพิ่มขึ้น โดยไม่มีความจำเป็นที่จะต้องกู้ยืมเงินเหมือนผู้ประกอบการอื่นในช่วง 1-2 ปีจากฐานเงินทุนของบริษัทที่สูง และผลการดำเนินงานที่เข้าสู่ New S-Curve และทำให้ ROE เพิ่มขึ้นสูง